Mai multe obiective culturale și istorice vor fi realizate sau restaurate cu 280 milioane euro. Guvernul a început demersurile
Guvernul a aprobat, miercuri, contractarea unui împrumut de 140 milioane de euro de la Banca de Dezvoltare a Consiliului Europei pentru cofinanțarea proiectul „Temelii culturale”, care vizează construirea sau restaurarea a 14 obiective culturale și istorice. Bugetul total estimat se ridică la 280 de milioane de euro, diferența de finanțare fiind asigurată de statul român.